



**Cadeirydd yr Arholwyr,**

**Lefel 3 Twristiaeth**

**Proffil y Rôl a Ffurflen Gais**

**PROFFIL Y RÔL**

**Diben:**

Mae CBAC am recriwtio Cadeirydd yr Arholwyr. Yr ymgeisydd llwyddiannus fydd yn gyfrifol am asesu cymwysterau Lefel 3 yng Nghymru a Lloegr.

Cadeirydd yr Arholwyr sy'n gyfrifol am gynnal safonau'r pwnc o flwyddyn i flwyddyn.

**Cyfrifoldebau**

* cynorthwyo staff CBAC i gynnal safonau pwnc penodol ac ar draws manylebau gwahanol, lle y bo'n briodol, o gyfres i gyfres
* cadeirio amrywiol gyfarfodydd gan gynnwys y Pwyllgor Gwerthuso Papurau Cwestiynau (PGPC), cynadleddau arholwyr/safonwyr a chyfarfodydd Cymedroli
* sicrhau bod y papur(au) cwestiynau a'r cynlluniau marcio'n bodloni gofynion y meini prawf asesu fel y nodir hwy yn y fanyleb a'u bod o safon gymharol a gynhelir o flwyddyn i flwyddyn
* argymell ffiniau gradd i bob gradd ym mhob un o'r cymwysterau ar ddiwedd y broses ddyfarnu
* paratoi adroddiadau ar y prosesau, yn ôl y gofyn.

Bydd angen i Gadeirydd yr Arholwyr fod ar gael am o leiaf **ddeg** diwrnod y flwyddyn a allai fod yn ystod y tymor, ar benwythnosau ac yn ystod y gwyliau. Mae tâl rhyddhau ar gael i ganolfannau. Bydd hyn yn galluogi i ddeiliad y swydd fynychu PGPC, mynychu’r gynhadledd arholi/safoni a’r cynadleddau dyfarnu.

**Profiad/cymwysterau angenrheidiol:**

* gradd yn y pwnc sy'n benodol i'r cymhwyster hwn
* profiad asesu ac addysgu perthnasol
* profiad rheoli pobl
* y gallu i weithio'n dda dan bwysau

I gael gwybod mwy, cysylltwch â Sean Williams 029 20265485 sean.williams@cbac.co.uk Y dyddiad cau i gyflwyno ceisiadau yw dydd Gwener 9 Gorfennaf 2021.

**Sut i wneud cais**:

Os ydych chi'n dymuno gwneud cais am y swydd, ac **nad ydych yn gweithio** i CBAC ar hyn o bryd, ewch i <https://appointees.wjec.co.uk> a chlicio 'Gwneud Cais i fod yn Arholwr' i lenwi'r ffurflen gais.

**Os ydych chi'n gweithio i CBAC ar hyn o bryd**, mewngofnodwch i'ch cyfrif Porth Rheoli Penodedigion (gan ddefnyddio eich enw defnyddiwr newydd) a chliciwch ar yr eicon 'Fy Nghais' ar yr hafan. Gwnewch yn siŵr eich bod yn ychwanegu rôl **Lefel 3 Cadeirydd Twristiaeth** ar y tab 'maes pwnc', a llenwch feysydd eraill y cais.

Os oes arnoch angen unrhyw gymorth pellach, cysylltwch â:-

|  |  |  |
| --- | --- | --- |
| Rob Reynolds  rob.reynolds@wjec.co.uk  0290 265 050 |  |  |